b"\n_START_ARTICLE_\nArmando Villa\n_START_PARAGRAPH_\nSi Armando ay isang Pilipinong Artista noong bago pa magdigmaang-pandaigdigan. Una siyang lumabas sa pelikulang Drama na Ang Birheng Walang Dambana noong 1936, Isang Kuwentong-Pag-ibig na Susi ng Kalangitan noong 1937 at ang pelikulang Tagalog-Espanyol na El Secreto dela Confesion ng Parlatone Hispano Filipino._NEWLINE_Taong 1939 ng gumawa siya ng isang pelikula sa bakuran ng Sampaguita Pictures ang Walang Tahanan na pinangunahan naman ni Rosa Aguirre na noo'y isa sa mga sikat na artista ng Sampaguita._NEWLINE_Isang taon din siyang tumigil sa paggawa ng pelikula hanggang sa sumapit ang taong 1941 ng kunin naman ng LVN Pictures ang kanyang serbisyo sa pelikulang Ikaw Pala na isang Melodramatikong Pelikula bago magkagiyera._NEWLINE_Sumapit ang digmaan at mahigit limang taong pamamahinga sa pelikula, noong 1947 ay isinama naman siya bilang isa sa mga kontrabida nina Rosa del Rosario at Jose Padilla Jr. sa isang pelikulang Musikal ng Premiere Productions ang Bakya mo Neneng (1947)."